stanford-oval/wikipedia huggingface dataset:
אנאבל דקסטר-ג'ונס
הערות שוליים

↑  Louis, Catherine Saint (2011-10-22). "A Golden Touch Without the Glitter". The New York Times (באנגלית אמריקאית). ISSN 0362-4331. נבדק ב-2021-07-27.
↑  "Sundance 2017: Annabelle Dexter-Jones' "Cecile on the Phone"". COOL HUNTING® (באנגלית אמריקאית). 2017-01-24. נבדק ב-2021-07-27.
↑  Rathe, Adam (2017-01-30). "Annabelle Dexter-Jones Makes Her Directing Debut". Town & Country (באנגלית אמריקאית). נבדק ב-2021-07-27.
↑  "Annabelle Dexter-Jones Channeled Her Upper West Side Upbringing For 'Succession'". W Magazine (באנגלית). נבדק ב-2021-07-27.
איתן ארד

| --- | --- |
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 334  מפקד יחידה 5252  מפקד עוצבת הרעם
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה
 
איתן ארד הוא קצין בצה"ל בדרגת אלוף-משנה, אשר כיהן כמפקד עוצבת הרעם ויחידה 5252.
ביוגרפיה

ארד התגייס לצה"ל ושובץ בחיל התותחנים. בשנים 1999–2001 פיקד על גדוד 334. בשנת 2002 מונה למפקד יחידה 5252 וכיהן בתפקיד עד שנת 2005. בהמשך הועלה לדרגת אל"ם ומונה בשנת 2005 למפקד עוצבת הרעם ארד הוביל את האגד במהלך מלחמת לבנון השנייה הוא סיים את תפקידו 2008. לאחר מכן מונה למפקד צוות במכללה לביטחון לאומי.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
אלכסנדר פטרוב

| --- | --- |

 לידה:  13 בפברואר 1799 פסקוב 
 פטירה:  22 באפריל 1867 (בגיל 68) ורשה, האימפריה הרוסית 
 הישג בולט:  מגדולי השחמטאים במאה ה-19
 מקצוע נוסף:  הנדסה
 מדינה:  רוסיה
 פרסים והוקרה:  עיטור  אנה הקדושה,  דרגה ראשונה  מסדר סטניסלב הקדוש, דרגה 1  מסדר סנטה אנה, דרגה 2  עיטור  ולדימיר הקדוש, דרגה 3 
 
אלכסנדר פטרוב (ברוסית: Александр Дмитриевич Петров;‏ 13 בפברואר 1799, ביסרובו – 22 באפריל 1867, ורשה) היה שחמטאי רוסי, מחבר בעיות שחמט וסופר. כונה גם פילידור הצפוני ולה בורדונה הרוסי.
היה פרופסור למכונות באוניברסיטת סנקט פטרבורג עד לשנת 1840.
ביוגרפיה

אלכסנדר פטרוב נולד למשפחת אצילים וזכור בדרך כלל כראשון אמני השחמט הרוסי הגדולים. החל משנת 1804 הוא גר בסנקט פטרבורג. בשנת 1809 הוא ניצח את קופב וברנוב, השחמטאים המובילים בסנקט פטרבורג באותה עת, ובגיל 15 הפך לאלוף רוסיה בשחמט.
פטרוב כתב את ספר השחמט הראשון ברוסית. בשנת 1824 פרסם את ספרו A Systemized Game of Chess together with the Games of Philidor and a Commentary on them, ספר הלימוד הסטנדרטי לשחמטאים רוסים במשך כמאה שנה. על קוראיו נמנו אלכסנדר פושקין ואיוואן טורגנייב.
פטרוב ניתח בצוותא עם קארל יאניש את הפתיחה שידועה היום כהגנת פטרוב או הפתיחה הרוסית (C42).
משנת 1840 פטרוב חי בורשה (שהייתה אז חלק מהאימפריה הרוסית) והתמודד בהצלחה מול טובי האמנים כהירונים צ'רנובסקי ושמעון אברמוביץ וינוור.
פטרוב ניצח בדו-קרבות את ברנוב 2–4 בשנת 1809, את קארל יאניש 1–2 בשנת 1844, את הנסיך אורוסוב 1–3 בשנת 1853 ו-13.5-7.5 בשנת 1859 ואת איליה סומוב 2–4 בשנת 1862.
במהלך התקוממות ינואר (1863-64) עזב פטרוב את ורשה לטובת וינה ופריז, שם התמודד עם האמן פול גורנו ב-1863.
פטרוב מת ב-1867 וקבור בבית הקברות של הכנסייה הרוסית אורתודוקסית בורשה.
האטיוד הידוע ביותר של פטרוב מכונה "הנסיגה של נפוליאון הראשון ממוסקבה". תשומת לב למסע של המלך השחור (נפוליאון) מערוגה ב-1, דרך א7 ועד למט ב-ח8. הפרשים הלבנים מייצגים את חיל הפרשים הרוסי. הערוגה א1 מייצגת את מוסקבה, הערוגה ח8 את פריס, והאלכסון א1-ח8 מייצג את הנהר ברזינה שם ספג נפוליאון מפלה קשה בשנת 1812.
פתרון: 1. פד2+ מא2 2. פג3+ מא3 3. פדב1+ מב4 4. פא2+ מב5 5. פבג3+ מא6 6. פב4+ מא7 7. פב5+ מב8 8. פא6+ מג8
זו העמדה, כמה מסעים לפני המט
9. פא7+ מד7 10. פב8+ מה7 11. פג8+ מו8 12. פד7+ מז8 13. פה7+ מח8 14. מז2 מט.
משחקים מפורסמים

אלכסנדר הופמן - פטרוב, משחק זה מכונה פטרוב הנצחי
פטרוב - קארל יאניש
פטרוב - הנסיך אורוסוב
פטרוב - הנסיך אורוסוב
פטרוב - זימנסקי
הערות שוליים

↑  לפי ראיות עדכניות מהכנסייה, פטרוב נולד ב-13 בפברואר 1799 ולא ב-12 בפברואר 1794.
| --- | --- |
בקרת זהויות :  PLWABN: 9810637922605606  BnF: cb168339722 (data)  GND: 142706655  ISNI: 0000 0001 0677 1533  LCCN: nr88011083  NTA: 142075841  VIAF: 37146825406007632205   WorldCat (עם VIAF): 37146825406007632205
אמירתאיוס

אמירתאיוס (ביוונית: Ἀμυρταῖος) הנסיך של סאיס (או אמנרידיסו), היה הפרעה היחיד בשושלת ה-28 (אנ') של מצרים העתיקה, וככל הנראה מקורב לשושלת ה-26 (אנ') (השושלת הסאיטית).
הביא לקיצו של הכיבוש הפרסי הראשון ושלט במצרים בשנים 404 לפנה"ס - 399 לפנה"ס.
קורותיו

אמירתאיוס מוזכר במקורות היווניים; בכתבים דמוטיים מכונה אמנרידיס (ככל הנראה על שם האל המצרי אמון). ככל הנראה היה נכדו של אמירתאיוס מסאיס שהנהיג מרד כנגד הפרסים בשנים 465 לפנה"ס - 463 לפנה"ס, יחד עם בעל בריתו הלובי אינארוס, כנגד האחשדרפן של מלך פרס ארתחששתא הראשון.
ב-411 לפנה"ס החל להנהיג שורה של מרידות כנגד מלך פרס דריווש השני וב-404 לפנה"ס ערך מתקפה מוצלחת בגדה המערבית של הנילוס בסמוך לעיר הולדתו סאיס והצליח להשתלט על אזור הדלתא.
בעקבות מותו של דריווש ב-404 לפנה"ס הכריז על עצמו כמלך מצרים (פרעה) השולט באזור מצרים תחתית. הצלחתו הצבאית הסתייעה בבריתות שכרת עם אתונה וספרטה ובמרידות של לידיה וכריה שהתרחשו באותו הזמן.
יורשו של דריווש, ארתחששתא השני החל אוסף צבא בפניקיה בפיקודו של אברוקומס על מנת לחזור ולהשתלט על הדלתא אך מאבק פוליטי (וצבאי) חריף עם אחיו הצעיר כורש הצעיר שקרא תיגר על שלטונו מנע ממנו לממש את תוכניתו - מה שאפשר למצרים את האפשרות לפרוק את עולו של השלטון האחמנידי.
עם זאת, המשיך ארתחששתא השני להיות שליטה המוכר של מצרים עילית עד 401 לפנה"ס. בפפירוס הארמי מאלפנטין המתוארך לשנת 400 לפנה"ס, מצוינים חמש שנים לשלטונו הריבוני של אמירתאיוס על מצרים - ניתן להסיק ממנו שמצרים עילית נותרה תחת שלטון פרסי עד סביבות שנת 400 לפנה"ס, בעוד שאמירתאיוס שלט באזור הדלתא של מצרים תחתית.
אמירתאיוס הובס בקרב עם יורשו נפריטס הראשון ממנדס והוצא להורג בממפיס בשנת 399 לפנה"ס, מאורע המוזכר בפפירוס הארמי מס' 13.
אמירתאיוס לא הותיר מונומנטים כלשהם; עם זאת, נמצאה כתובת במקדש ח'ונסו בכרנך המצביעה כי הורה לשפץ את המבנה המקודש, פעולה ראשונה מסוגה שבוצעה על ידי שליט מצרי מאז הרס תבאי על ידי המלך הפרסי כנבוזי השני, המבטאת אקט של ריבונות.
ראו גם

מלכי מצרים העתיקה
היסטוריה של מצרים העתיקה
אלשוז'ולצה

אלשוז'ולצה (בהונגרית: Alsózsolca) היא עיר במחוז בורשוד-אבאוי-זמפלן שבצפון מזרח הונגריה.
אוכלוסיית אלשוז'ולצה קטנה מ-5,723 תושבים בשנת 1990 עד 5,553 תושבים בשנת 2021
יהודי אלשוז'ולצה

הקהילה היהודית בכפר הייתה כפופה לקהילת אונוד ואת חלק משירותי הדת קיבלה מהקהילה היהודית הגדולה באזור בעיר מישקולץ שם גם למדו הילדים בבית הספר.
בשנת 1930 היו בכפר 75 יהודים ובשנת 1944 היו 40 יהודים.
בשנת 1944 שולחו כל יהודי העיר למחנה ההשמדה אושוויץ ורק שלושה נותרו בחיים.
בכפר קיים עד היום בית קברות יהודי
| שנה | מספר היהודים בכפר | כלל האוכלוסייה |
| --- | --- | --- |
| 1840 | 14 |  |
| 1880 | 31 | 1,158 |
| 1910 | 91 |  |
| 1920 | 76 |  |
| 1930 | 75 |  |
| 1941 | 44 | 2,899 |
לקריאה נוספת

פנקס הקהילות הונגריה, עמוד 156
אלשוז'ולצה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 37. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
אונטולוגיית גנים

אונטולוגיית גנים (בלועזית: Gene ontology, ובראשי תיבות: GO) היא יוזמה ביואינפורמטית המאחדת את ייצוג התכונות של גנים ותוצרי גנים בכל המינים. מטרות המיזם הם:
לתחזק ולפתח את אוצר המילים המשמש לתיאור תכונות הגנים ותוצריהם.
לבצע אנוטציה לגנים ותוצריהם, ולהטמיע ולהפיץ את המינוח.
לספק כלים שישמשו לגישה נוחה לכל נתוני המיזם, ולאפשר מתן משמעות פונקציונלית למדע ניסויי באמצעות נתונים אלה, דרך למשל מבחן העשרה.
נומנקלטורת גנים מתמקדת בגנים ובתוצריהם וכלליה ייחודיים לכל יצור, בעוד GO מתמקד באפיון הפונקציונליות שלהם. GO יוצר שפת סימון של כל הנתונים הניתנת לפענוח על ידי מכונות ואחידה לכל היצורים.
GO נמצא בשימוש נרחב במחקרים בתחומי הביולוגיה, ומשמש כלי חשוב בניתוח ניסויים רחבי היקף, בהם נעשה שימוש בשיטות ריצוף מהדור החדש. דבר זה מתבטא בעשרות אלפי הפניות ממאמרים שונים. השימוש העיקרי הוא למבחני העשרה: האם ישנה העשרה לאונטולוגיה מסוימת יותר או פחות מהצפוי בנתוני ביטוי גנים. שימושים נוספים קיימים בתחום הפרוטאומיקה, גנטיקה, מתילציה של ה-DNA ועוד.
היסטוריה

אונטולוגיית הגנים נוסדה בשנת 1998 על ידי תאגיד שנוצר משיתוף פעולה בין מאגרי מידע שעסקו בשלושה יצורי מודל: תסיסנית המחקר, עכבר מצוי ושמר האפייה. במהלך השנים חברו למיזם מאגרי מידע העוסקים ביצורי מודל נוספים, כאשר הם מוסיפים לא רק נתוני אנוטציות, אלא גם תרמו לפיתוח האנוטציות ולכלי הצפייה והניתוח. כיום (2021) מיוצגים 5,086 יצורים במאגר, ול-202 מהם מעל 1,000 אנוטציות. GO מתוחזק באופן אקטיבי, והוספות, תיקונים ושינויים מוצעים על ידי אנשי המיזם, חוקרים והציבור הרחב. ההצעות נבדקות על ידי עורכי האונטולוגיה ומיושמות במידת הצורך.
מונחים ואונטולוגיה

מבחינה מעשית, אונטולוגיה היא ייצוג של משהו שאנחנו יודעים עליו. אונתולוגיות מורכבות מייצוגים של דברים שניתנים לזיהוי או שניתן לצפות בהם ישירות, והקשר בין אותם הדברים. לא קיימת טרמינולוגיה תקנית בביולוגיה או בתחומים דומים, והמונחים יכולים להיות ייחודיים למין, תחום מחקר או לקבוצת חוקרים מסוימת. דבר זה הופך את התקשורת ושיתוף הנתונים לקשה יותר. מיזם ה-GO מעניק אונטולוגיה של מונחים מוגדרים המתארים גנים ותוצריהם. האונטולוגיה מחולקת לשלושה תחומים:
מרכיב תאי (cellular component) - כל החלקים המרכיבים את התא או את הסביבה החוץ תאית;
פעילות מולקולרית (molecular function) - הפעילות של תוצר הגן ברמה המולוקולרית, למשל זרחון או קישור ל-DNA;
תהליך ביולוגי (biological process) - פעולות או סדרות של אירועים מולקולריים עם התחלה וסוף מוגדרים, הרלוונטיים לתפקוד יחידות חיים משולבות: תאים, רקמות, איברים ואורגניזמים.
לכל מונח GO באונטולוגיה יש שם המורכב ממילה או מחרוזת מילים; מזהה ייחודי המורכב מאותיות וממספרים; הגדרה עם מקורות ביבליוגרפיים; ואונטולוגיה המשייכת אותו לאחד משלושת התחומים (מרכיב תאי, פעילות מולקולרית או תהליך ביולוגי). למונח עשויים להיות גם מילים נרדפות, שיכולות להיות מסווגות כזהות במשמעות, כרחבות או צרות יותר או כבעלות משמעות קרובה. ישנן הפניות של המונחים למושגים מקבילים במאגרי מידע אחרים, והערות על משמעות או על שימוש במונח. המינוח מסודר בצורה שאיננה מחזורית באופן מכוון, ולכל מונח יש קשרים מוגדרים עם מונחים אחרים באונטולוגיה. אוצר המילים ב-GO נועד להיות א-תלותי ביצור, ולכן כולל מונחים המתאימים לפרוקריוטים ולאיקריוטים, לחד תאיים ולרב תאיים.
האונטולוגיה וקובצי המינוח זמינים באתר המיזם במספר פורמטים, וניתן לגשת למידע דרך הכלי האינטרנטי AmiGO. ניתן להוריד גם מיפוי של מונחי GO ומקבילהם במערכות מינוח אחרות.
נכון לשנת 2021, קיימים במיזם 43,917 מינוחים.
אנוטציה

אנוטציית גנום הוא התהליך שבו נאסף המידע על תוצר גן, ובאנוטציית GO נעשה שימוש במונחי GO בכדי לבצע אנוטציה לגנום. האנוטציות מוטמעות ומופצות באתר GO, שבו ניתן להורידן או לצפות בהם דרך הכלי AmiGO. לכל תוצר גן יש בהכרח מזהה ייחודי, מינוח GO ומקור שעליו הסתמכו (לדוגמה, מאמר מדעי), קוד הוכחה שמציין את סוג הראייה שעליו הסתמכה האנוטציה, התאריך והאדם שביצע את האנוטציה. נוסף לאלו ניתן למצוא לעיתים מידע תומך, כמו התנאים בהם נצפתה הפעילות.
קוד ההוכחה נלקח מתוך אוצר המילים של המיזם, המכיל הוכחות ידניות ואוטומטיות. לדוגמה, TAS (Traceable Author Statement) משמעו שהאדם שביצע את האנוטציה קרא מאמר מדעי מפורסם (וניתן למצוא בעמוד המינוח הפנייה למאמר), ISS (Inferred from Sequence Similarity) משמעו שאדם בחן פלט של בדיקת דמיון רצפי ואימת כי קיים דמיון בעל משמעות ביולוגית. IEA (Inferred from Electronic Annotation) משמעו אנוטציה שבוצעה בתהליך אוטומטי (לדוגמה, תרגום מונחים מכלי אונטולוגיה אחרים). בשנת 2010 מעל 98% מהאנוטציות נבעו משיטות חישוביות, וב-2019 מספר זה צנח לכדי 30%. מכיוון שאנוטציות אלו אינן נבחנות בידי אדם, הם נחשבים על ידי המיזם כפחות אמינים, ולרוב גם אינם מפורטים. בכדי לסייע בתהליך האנוטצייה, המיזם מבצע סדנאות ומדריך אנשים נוספים לסייע בתהליך. בנוסף, אלגוריתמים של למידת מכונה פותחו ושולבו בתהליך.
נכון לשנת 2021, קיימים במיזם 7,908,271 אנוטציות. כ-165,000 מאמרים מדעיים עברו אנוטציה והוכנסו לבסיס הנתונים.
כלים

ישנם כלים רבים שפותחו המשתמשים במידע שנוצר על ידי המיזם, חלקם מבוססי רשת וחלקם דורשים התקנה מקומית. רובם המוחלט של הכלים הללו נוצרו על ידי צד שלישי; מיזם GO מפתח ותומך בשני כלים: AmiGO ו-OBO-Edit. שני הכלים ניתנים לשימוש ברשת או לוקלית, והם בקוד פתוח.
AmiGO הוא כלי המאפשר למשתמשים לבצע שאילתות, לעיין ולייצג בצורה גרפית אונתלוגיות ומינוחים של תוצרי גנים. יש לו גם כלי BLAST המאפשר לנתח מערכי נתונים גדולים, וכן ממשק לחיפוש ישיר במאגר GO.
OBO-Edit הוא כלי גרפי מבוסס Java (קוד פתוח) שנועד להציג ולערוך את המידע. ניתן לצפות, לחפש ולערוך כל אונטולוגיה באמצעותו.
GOrilla (Gene Ontology enRIchment anaLysis and visuaLizAtion tool) הוא דוגמה לכלי שפותח על ידי צד שלישי. הוא פותח על ידי חוקרים מהטכניון, וניתן לבצע בו מבחני העשרה לשמונה יצורים שונים. דוגמה נוספת לכלי כזה הוא AgriGO, המתאים לביצוע מבחני העשרה בצמחים.
Cytoscape הוא דוגמה לכלי מבוסס קוד פתוח שבאמצעתו ניתן לעשות ויזואלוזציה לתוצאות GO.
ראו גם

אנוטציית DNA
לקריאה נוספת

Dessimoz, Christophe; Škunca, Nives, eds. (2017). The Gene Ontology Handbook. Methods in Molecular Biology. Vol. 1446. doi:10.1007/978-1-4939-3743-1. ISBN 9781493937431. ISSN 1064-3745. S2CID 3708801.
הערות שוליים

1 2  http://geneontology.org/docs/introduction-to-go-resource/
1 2  http://geneontology.org/docs/literature/
1 2 3 4  http://geneontology.org/stats.html
↑  רשימת האנשים המעורבים במיזם
↑  Gene Ontology overview, Gene Ontology Resource
↑  הסבר על סוגי הקשרים השונים
↑  GOrilla - a tool for identifying enriched GO terms, cbl-gorilla.cs.technion.ac.il
↑  agriGO: GO Analysis Toolkit and Database for Agricultural Community, bioinfo.cau.edu.cn
↑  http://www.cytoscape.org/
אולימפיאדת לוס אנג'לס (1932)

| --- | --- |

 עיר מארחת:  לוס אנג'לס, קליפורניה,ֿ ארצות הברית
 מדינות משתתפות:  37
 ספורטאים משתתפים:  1,332 (1,206 גברים, 126 נשים)
 תחרויות:  117 תחרויות ב-14 ענפים
 טקס הפתיחה:  30 ביולי 1932
 טקס הנעילה:  14 באוגוסט 1932
 נפתח רשמית על ידי:  צ'ארלס קרטיס, סגן נשיא ארצות הברית
 השביע את המשתתפים:  ג'ורג' קאלנן
 האצטדיון הראשי:  קולוסיאום הזיכרון
 → אולימפיאדת אמסטרדם אולימפיאדת ברלין ← 
אולימפיאדת לוס אנג'לס (1932) היא האולימפיאדה העשירית בעת החדשה. היא נמשכה 15 ימים מ-30 ביולי עד 14 באוגוסט 1932. בתחרויות השתתפו 1,332 ספורטאים מ-37 מדינות. והפך אותה לאולימפיאדה הרביעית בקוטנה בכמות המשתתפים (לאחר שלושת המשחקים הראשונים). שילוב של השפל הגדול, עם המרחק הגדול של לוס אנג'לס מאירופה הביאה לכך שכל המשלחות האירופאיות הביאו משלחות קטנות משמעותית מהכמויות שהיו באמסטרדם. ומספר המדינות קטן מ-46 ל-37. בייחוד לאור קושי של משלחות קטנות בעיקר ממזרח אירופה והמזרח התיכון לממן את הנסיעה הארוכה לחוף המערבי של ארצות הברית.
מדליות

המדינות שגרפו את מירב המדליות:
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | ארצות הברית ארצות הברית (מארחת) | 41 | 32 | 30 | 103 |
| 2 | ממלכת איטליה ממלכת איטליה | 12 | 12 | 12 | 36 |
| 3 | צרפת צרפת | 10 | 5 | 4 | 19 |
| 4 | שוודיה שוודיה | 9 | 5 | 9 | 23 |
| 5 | האימפריה היפנית האימפריה היפנית | 7 | 7 | 4 | 18 |
| 6 | הונגריה (1920–1945) הונגריה | 6 | 4 | 5 | 15 |
| 7 | פינלנד פינלנד | 5 | 8 | 12 | 25 |
| 8 | בריטניה בריטניה | 4 | 7 | 5 | 16 |
| 9 | הקונפדרציה הגרמנית (1848) גרמניה | 3 | 12 | 5 | 20 |
| 10 | אוסטרליה אוסטרליה | 3 | 1 | 1 | 5 |
אירועים בולטים

נבנה הכפר האולימפי הראשון, בולדווין הילס ושוכנו בו הספורטאים הגברים.
לראשונה השתמשו בדוכן מנצחים.
אירועים בולטים > אתלטיקה > אתלטיות

בייב דידריקסון (ארצות הברית ארצות הברית) זכתה ב-3 מדליות מהן 2 זהב, בהטלת כידון וריצת 80 מטר משוכות.
סטניסלווה וואלסייביץ' (פולין פולין) זכתה במדליית זהב בריצת 100 מטר, לאחר מותה הטרגי בשנת 1980 התברר שהיא אינטרסקס.
ליליאן קופלנד (ארצות הברית ארצות הברית) יהודיה אמריקאית זכתה במדליית זהב בזריקת דיסקוס.
אירועים בולטים > אתלטיקה > אתלטים

אדי טולן (ארצות הברית ארצות הברית) זכה בשתי מדליות זהב בריצת 100 מטר ובריצת 200 מטר.
אירועים בולטים > התעמלות

רומאו נרי (איטליה איטליה) זכה ב-3 מדליות זהב, כולל בתחרות הקרב רב.
אישטוון פלה (הונגריה (1920–1945) הונגריה) זכה ב-4 מדליות מהן 2 זהב ו-2 כסף.
אירועים בולטים > כדורמים

| מקום | נבחרת |
| --- | --- |
: הונגריה הונגריה 
: גרמניה גרמניה 
: ארצות הברית ארצות הברית
אירועים בולטים > רכיבה על סוסים

טקאיצ'י נישי (יפן יפן) זכה במדליית זהב בתחרות הקפיצות, מדליית הזהב היחידה עד כה ליפן בתחרות זו. הוא נהרג כקצין בקרב איוו ג'ימה.
אירועים בולטים > שחייה > שחייניות

הלן מדיסון (ארצות הברית ארצות הברית) זכתה ב-3 מדליות זהב, כולל במשחה היוקרתי ל-100 מטר חופשי.
אירועים בולטים > שחייה > שחיינים

נבחרת הגברים של יפן יפן בשחייה זכתה בכל מדליות הזהב פרט לאחת וב-11 מדליות מתוך 16. היא כללה את האלופים האולימפיים יאסוג'י מיאזאקי, קוסו קיטאמורה האלוף האולימפי הצעיר ביותר אי פעם, יושיוקי צורוטה שהגן על תוארו ומאסג'י קיוקאווה.
ראו גם

יהודים באולימפיאדת לוס אנג'לס
מראה כללי של האצטדיון האולימפי בלוס אנג'לס ביום הפתיחה של המשחקים האולימפיים, על המגרש כל המשלחות בטקס השבעת הספורטאים. 30 ביולי 1932
אנאבל (בובה)

בובת ראגדי אן הדומה לזו המקורית של אנאבל.
אנאבל (באנגלית: Annabelle) היא בובת סמרטוטים, ששוכנה במוזיאון פרטי של זוג החוקרים אד ולוריין וורן לאחר שדווחה כרדופת רוחות.
בהמשך, הבובה היוותה השראה ובסיס ליצירת בובה בדיונית רדופת רוחות באותו השם המופיעה ביקום הקולנועי של לזמן את הרוע.
רקע

אנאבל היא בובת ראגדי אן שדווחה כרדופת רוחות. על פי חוקרי הפראנורמה והדמונולוגים אד ולוריין וורן, הבובה ניתנה לראשונה לסטודנטית לסיעוד בשנת 1968, והשניים העידו שהבובה התנהגה בצורה מוזרה, ושנאמר לסטודנטית שהבובה מאכלסת את רוחה של ילדה מתה בשם אנאבל. הזוג וורן העיד כי הסטודנטית ושותפתה לחדר ניסו לקבל ולטפח את הבובה בעלת הרוח, אך עם זאת, דווח על התנהגות זדונית ומפחידה מצדה של הבובה. הזוג העיד כי בשלב זה הסטודנטית וחברתה יצרו עימם קשר, ושהם העבירו את הבובה למוזיאון שלהם לאחר שהכריז עליה כ"אחוזת שטניות". כיום, הבובה שמורה בתיבת זכוכית במוזיאון הנסתר של הזוג וורן במונרו, קונטיקט. הבובה הוזכרה בביוגרפיה שנכתבה על אד ולוריין וורן בשנת 2002, The Demonologist.
פרופסור ג'וזף לייקוק, פרופסור לענייני דתות באוניברסיטת טקסס, אומר שרוב הספקנים דחו את המוזיאון של הזוג וורן כ"מדף לליל כל הקדושים, בובות וצעצועים, וספרים שאפשר לקנות בכל חנות ספרים". לייקוק כינה את האגדה על אנאבל "מקרה מעניין ביחסים בין תרבות הפופ לפולקלור הפראנורמלי", והביע ספקולציה שסביר כי תופעת הבובה הדמונית זכתה לפופולריזציה באמצעות סרטים כמו "משחק ילדים", "בובתי דולי היקרה", ואפילו הסרט "לזמן את הרוע" עצמו, שהושפעו מהאגדות המוקדמות סביב דמותו של רוברט, וכמו כן מפרק מסדרת הטלוויזיה "אזור הדמדומים" שנקרא "Living Doll" (שבו דמותה של האמא נקראה אנאבל), ששודר חמש שנים לפני סיפורם של הזוג וורן. לייקוק טוען כי "הרעיון של בובות אחוזות שטניות מאפשר לדמונולוגים המודרניים למצוא רוע על טבעי במקומות הבנאליים והמקומיים ביותר".
בהתייחסה לפרסום למוזיאון הנסתר של הזוג וורן במקביל להפצת הסרט "לזמן את הרוע", הסופרת שרון א. היל כתבה כי רבים מן המיתוסים והאגדות המקיפים את הזוג וורן "תועדו כביכול על ידי עצמם" ושייתכן שאנשים רבים מתקשים "להפריד בין הזוג וורן לבין דמויותיהם ההוליוודיות". היל ביקרה את הסנסציה העיתונאית סביב המוזיאון הנסתר של הזוג וורן ובובת אנאבל שבמרכזה, ואמרה: "כמו אד וורן במציאות, גם אנאבל במציאות היא הרבה פחות מרשימה". גם על הטענות העל-טבעיות שתועדו סביב אנאבל על ידי אד וורן, היל אמרה: "אין לנו דבר מלבד המילה של אד, וגם על ההיסטוריה ועל מקורות החפצים במוזיאון".
הופעות בסרטים

האגדה סביב דמותה של אנאבל שימשה השראה לסצנת הפתיחה של הסרט "לזמן את הרוע" (2013), שם היא מתוארת כבובת פורצלן מרושעת, שחוקה ומיושנת, וכמו גם היוותה השראה לטרילוגיית סרטי ספין אוף בכיכובה: "אנאבל" (2014), "אנאבל: הבריאה" (2017), ו"אנאבל חוזרת הביתה" (2019). הבובה גם הופיעה בקצרה בסרטים "לזמן את הרוע 2" (2016), "אקוומן" (2018), "קללת לה יורונה" (2019) ו"שהאזאם" (2019).
הערות שוליים

1 2  Laycock, Joseph. "The Paranormal To Pop Culture Pipeline". Religion Dispatches. University of Southern California. Retrieved 19 February 2016
↑  "Annabelle". www.warrens.net. Archived from the original on 2016-05-22. Retrieved 2017-11-30.
↑  Bryan Alexander (1 October 2014). "'Annabelle' joins ranks of freaky dolls in horror films". USA TODAY. Retrieved 2015-03-11.
↑  Eidell, Lynsey (2014-10-07). "The Real-Life Story Behind Annabelle Is Even More Bone-Chilling Than the Movie". Glamour. Retrieved 2015-03-11.
↑  Joal Ryan (3 October 2014). "How the Real Doll Behind 'Annabelle' Became Even Freakier for the Movies". Yahoo!. Retrieved 2015-03-11.
↑  Don Wildman. "Annabelle the Devil Doll". Mysteries at the Museum. Travel Channel. Retrieved 2014-12-03.
↑  Brittle, Gerald (September 13, 2002) [1980]. "Annabelle". The Demonologist: The Extraordinary Career of Ed and Lorraine Warren. iUniverse. pp. 39–53. ISBN 978-0-595-24618-2.
↑  Hill, Sharon. "The Warrens: Sorting the truth from the Hollywood myth". Doubtful News. Lithospherica, LLC. Archived from the original on 25 July 2014. Retrieved 19 February 2016.
↑  Fiduccia, Christopher (December 6, 2018). "The Evil Annabelle Doll Makes a Cameo in James Wan's Aquaman Movie". ScreenRant. Retrieved December 31, 2018.
↑  Tangcay, Jazz (2023-03-18). "'Shazam! Fury of the Gods': Breaking Down the Easter Eggs, From 'Fast and the Furious' to 'Annabelle'". Variety (באנגלית אמריקאית). נבדק ב-2023-09-17.
איתן אריקסון

| --- | --- |
אין תמונה חופשית
 לידה:  5 באוגוסט 1973 (בן 51) מיניאפוליס, ארצות הברית 
 מדינה:  ארצות הברית 
 מקום לימודים:  אוניברסיטת קליפורניה בסנטה ברברה 
 http://www.ethanericksonacting.com/
 פרופיל ב-IMDb
 
איתן אריקסון (באנגלית: Ethan Erickson; נולד ב-5 באוגוסט 1973) הוא שחקן אמריקאי.
ביוגרפיה

אריקסון נולד במיניאפוליס שבמינסוטה, בתחילת דרכו עסק בהתעמלות, הוא סיים תואר בספרות אנגלית באוניברסיטת קליפורניה בסנטה ברברה.
ב-1995 שיחק בסרט המשפחה "Two Bits & Pepper", ב-1999 שיחק בסרט הנעורים "למות מצחוק", שנה אחרי כן הופיע בתור בלש בסרט צעקה 3, באותה שנה שיחק בסרט המתח צעקה 3, ב-2004 שיחק באחד התפקידים הראשיים בסרט Pact with the" Devil" המבוסס על הרומן תמונתו של דוריאן גריי.
בטלוויזיה שיחק במספר פרקים של אופרת הסבון "Guiding Light", הוא גילם את פרסי ווסט, נער המשחק כדורסל במספר פרקים של הסדרה באפי ציידת הערפדים, שיחק מעצב בסדרה בית האופנה העוסקת בעולם האופנה, גילם בוס במסעדה בגרסה המחודשת של הסדרה מלרוז פלייס, בנוסף ביצע תפקידי אורח במספר סדרות.
אלם (נהר)

| --- | --- |

 מידע כללי
 אורך:  48 קילומטרים
 ספיקה ממוצעת:  135 מ"ק לשנייה 
 אגן ניקוז:  491 קמ"ר 
 יובלים:  לאודך, גרינאובאך 
 שפך:  טראון 
 מדינות באגן הניקוז:  אוסטריה 
 
האלם (בבווארית: Alm) הוא נהר במדינת אוסטריה עילית שבאוסטריה.
גאוגרפיה

מקורו של נהר האלם הוא אגם אלם (בבווארית: Almsee). זהו יובלו הימני של נהר הטראון, אותו הוא פוגש ליד העיירה פישלהאם. הפלג הגדול ביותר של הנהר הוא לאודאך.
עיירות אשר נמצאות לאורך הנהר הן גרינאו שבאלמטל, שארנשטיין, פטנבאך, פורכדורף (אנ'), שטיינרקירכן על הטראון ובאד ויימסבאך-ניידהארטינג.
איכות המים היא ברמה גבוהה (מי שתייה). מגוון הדגים באלם מורכבים מ: טרוטה חומה, טרוטת עין-הקשת, טרוטת פלג ו-Grayling.
גלריית תמונות

מפגש נהרות אלם (משמאל) וטראון (מימין)
אלמאזבק אטמבייב

אלמאזבק שרשנוביץ' אטמבייב (בקירגיזית: Алмазбек Шаршенович Атамбаев; נולד ב-17 בספטמבר 1956) הוא מדינאי קירגיזי, שכיהן כנשיא קירגיזסטן מ-1 בדצמבר 2011 עד 24 בנובמבר 2017. קודם לכן שימש כראש ממשלת קירגיזסטן מ-17 בדצמבר 2010 ועד לבחירתו לתפקיד הנשיא. לפני כן כיהן כראש ממשלת קירגיזסטן מ-29 במרץ 2007 עד 28 בנובמבר 2007.